נמל התעופה הבין-לאומי לוגן

נמל התעופה הבין-לאומי לוגן (באנגלית: General Edward Lawrence Logan International Airport) בבוסטון הוא נמל התעופה הגדול ביותר בניו אינגלנד, ומדורג בין 20 נמלי התעופה הגדולים בארצות הברית. בשנת 2008 עברו דרכו 26,102,651 נוסעים, ב-371,604 תנועות מטוסים. לנמל שישה מסלולים, ארבעה טרמינלים, ו-94 שערים. כארבעים חברות תעופה טסות ללא הפסקה ליותר ממאה יעדים פנימים ובינלאומיים. בנמל מועסקים כ 12,000 איש. אל על מפעילה 3 טיסות שבועיות בין תל אביב לבוסטון במשך כל השנה. דלתא איירליינס מפעילה 3 טיסות שבועיות בין תל אביב לנמל התעופה. שדה התעופה נוסד בשנת 1922 בשם "נמל התעופה בוסטון", ובשנת 1923 נבנה המסלול הראשון 1,500 מטר, על ידי צבא ארצות הברית. בשנת 1927 חברת Colonial Air Transport (כיום אמריקן איירליינס) החלה להפעיל טיסה סדירה ראשונה בין ניו יורק לבוסטון. במשך הזמן נוספו לנמל התעופה 1,800 דונם שנבנו על המזבלה של נמל בוסטון, כתוצאה מכך שדה התעופה מוקף בשלושת צדדיו במים. בשנת 1956 הוחלט לקרוא את שמו של שדה התעופה על שמו של אדוארד לורנס לוגן קצין אמריקאי ששירת במלחמת ארצות הברית–ספרד. בשנת 1973 נבנה מגדל הפיקוח שהיה הגדול בעולם באותה התקופה. בנמל התעופה לוגן ארבעה טרמינלים המקושרים באמצעות אוטובוסים: טרמינל A נפתח בשנת 2005 ומשמש לטיסות פנים. טרמינל B מחולק לשניים: צפון- משמש בעיקר את החברות אמריקן איירליינס, ואמריקן אייגל. דרום- משמש לטיסות פנים ולטיסות לקנדה. טרמינל C משמש את החברות ג'ט בלו איירווייז, יונייטד איירליינס, אייר טראן, קייפ אייר. טרמינל E משמש בעיקר חברות תעופה זרות לטיסות לאירופה. ביקורת הדרכונים והמכס נמצאים בטרמינל זה, והוא משרת את כל ההגעות הבינלאומיות. נמל התעופה לוגן נמצא במרחק של כ-5 ק"מ ממרכז העיר בוסטון, מרחק קצר בהשוואה לערים אחרות. כביש האגרה של מסצ'וסטס, כביש האינטרסטייט של ניו אינגלנד, וכביש A1, מחברים את נמל התעופה לבוסטון. הקו הכחול של הרכבת התחתית המופעל על ידי MBTA נגיש באמצעות אוטובוסים (שאטלים) ללא תשלום הפועלים מטעם רשות שדה התעופה ומגיע למרכז העיר. קו האוטובוס סילבר ליין (Silver Line) של MBTA עוצר בארבעת הטרמינלים וממשיך לכיוון מרכז הסחר העולמי בבוסטון. שירותי לימוזינות ומוניות נפוצים גם הם בשדה התעופה. באוקטובר 1960 טיסה 375 של חברת Eastern Air Lines התרסקה לים בעת שניסתה להמריא 62 איש נהרגו 9 שרדו. ביולי 1973 מטוס DC-9 של חברת דלתא איירליינס התרסק במהלך הנחיתה לתוך שובר גלים, כל 89 הנוסעים ואנשי הצוות נהרגו. ב-11 בספטמבר 2001 שני מטוסים שהיו מעורבים בפיגועי 11 בספטמבר, טיסה 11 של אמריקן איירליינס וטיסה 175 של יונייטד איירליינס, יצאו מנמל התעופה לוגן בדרכם ללוס אנג'לס ורוסקו לתוך שני מגדלי התאומים בניו-יורק. בשנת 2008 נחנכה בשטח הנמל אנדרטה לזכר יושבי שני המטוסים. ב-22 בדצמבר 2001 נחתה בנחיתת חירום בנמל טיסה 63 של אמריקן איירליינס, לאחר שמחבל שניסה להפעיל חומר נפץ שהוטמן בנעליו כדי להפיל את הטיסה זוהה ונוטרל. ביוני 2010 מטוס איירבוס A330 בטיסה 615 של אליטליה, נחת נחיתת חירום זמן קצר לאחר ההמראה. מגדל הפיקוח רכבת MBTA בשדה התעופה בואינג 767 של אליטליה מתכונן להמראה תרשים נמל התעופה טרמינל A אולם הכרטוס בטרמינל A טרמינל B טרמינל C טרמינל E אולם הנוסעים הנכנסים באזור הטיסות הבינלאומיות- טרמינל E מדיה וקבצים בנושא נמל התעופה הבינלאומי לוגן בוויקישיתוף אתר האינטרנט הרשמי של נמל התעופה הבין-לאומי לוגן (באנגלית) נמל התעופה הבין-לאומי לוגן, ברשת החברתית פייסבוק נמל התעופה הבין-לאומי לוגן, ברשת החברתית אקס (טוויטר) אתר הנמל תמונות מנמל התעופה מפת מכ"ם של סביבת שדה התעופה בזמן אמיתי, עם המטוסים שנמצאים באוויר. דורש תוסף ג'אווה בדפדפן. ראו: https://www.massport.com/logan-airport/inside-the-airport/911-memorial/.